S-341/2019

Mál þetta, sem dómtekið var 23. maí sl., höfðaði lögreglustjórinn á Suðurnesjum með ákæru 13. maí sl. á hendur ákærða, D-x-x U-x-x, fd. [...], ríkisborgara Georgíu:

„fyrir skjalafals og misnotkun skjala, umferðarlagabrot, brot gegn lögum um útlendinga og brot á lögum um atvinnuréttindi útlendinga sem hér greinir:

I.

Fyrir umferðarlagabrot og skjalabrot, þann 28. apríl 2019, sem hér segir:

i. Fyrir umferðarlagabrot, með því að hafa ekið bifreiðinni [...], vestur Reykjanesbraut við Kaffitár, Reykjanesbraut, án gildra ökuréttinda og undir áhrifum áhrifum áfengis (í blóði mældist vínandi 1,66 ‰), á 153 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

ii. Fyrir skjalafals, misnotkun skjala og brot á lögum um útlendinga, með því að hafa, í kjölfar afskipta sbr. ákærulið I.i, á Súlutjörn við Tjarnarbakka, Reykjanesbæ, framvísað, í blekkingarskyni, við lögreglu íslensku debetkorti og grunnfölsuðu grísku ökuskírteini nr. [...], ánöfnuðum A, fd. [...] en einnig hafði ákærði í vörslum sínum greint sinn grunnfalsað grískt kennivottorð ánöfnuðu sama aðila nr. [...], jafnframt ánöfnuðu sama aðila, útgefnu þann 26.10.2017.

Telst þessi háttsemi ákærða í lið I.i varða við 2. mgr. 37. gr., 1. mgr., sbr. 3. mgr. 45. gr., sbr. lög nr. 48/1997 og 1. mgr. 48. gr., allt sbr. 1. mgr. 100. gr. umferðarlaga nr. 50/1987. Telst þessi háttsemi ákærða í lið I.ii varða við varða við 1. mgr. 155. gr. og 157. gr. almennra hegningarlaga nr. 19/1940 og h. lið 2. mgr. 116. gr. laga um útlendinga nr. 80/2016.

II.

Fyrir skjalafals, með því að hafa, þann 17. júlí 2018, sótt um kennitölu til Þjóðskrár hjá Íslandsbanka hf., kt. 000000-0000, í nafni A, [...], ríkisborgara Grikklands og í blekkingarskyni, framvísað við starfsmann Íslandsbanka, grunnfölsuðu grísku kennivottorði nr. [...], ánöfnuðu A, fd. [...], útgefnu 26.10.2017.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

III.

Fyrir eftirtalin brot gegn lögum um útlendinga og lögum um atvinnuréttindi útlendinga, með því að hafa;

i) Frá júlí 2018, dvalið í heimildarleysi á Íslandi, án áritana og dvalarleyfis.

ii) Á tímabilinu frá júlí 2018 til mars 2019 starfað hér á landi, án heimildar, á persónuauðkennum A, fd. [...], ríkisborgara Grikklands, með íslensku kennitöluna 000000-0000, sem hann aflaði sbr. ákærulið II., sem hér greinir;

Telst þessi háttsemi ákærða í lið III.i varða við 1. mgr. 49. gr. og 50. gr., sbr. a. lið 116. gr. laga um útlendinga nr. 80/2016 og í lið III.ii varða við 4. mgr. 6. gr., sbr. a. lið 1. mgr. 27. gr. laga nr. 97/2002 um atvinnuréttindi útlendinga.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir. Var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga auk þess sem réttargæslumanni hafði verið gefinn kostur á að reifa sjónarmið um bótakröfu brotaþola.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Refsing ákærða verður ákveðin samkvæmt 77. gr. almennra hegningarlaga.

Ákærði er fæddur árið [...], Hann er erlendur ríkisborgari og ekki liggur fyrir að hann hafi áður gerst brotlegur við lög. Verður við ákvörðun refsingar tekið mið af þeirri staðreynd, sem og skýlausri játningu ákærða.

Refsing ákærða þykir að brotum hans virtum hæfilega ákveðin fangelsi í 60 daga, en til frádráttar refsingunni kemur gæsluvarðhald sem ákærði hefur sætt frá 29. apríl 2019 að fullri dagatölu.

Með vísan til framangreinds þykir, í samræmi við kröfugerð ákæruvalds og með vísan til 101. gr. og 102. gr. laga nr. 50/1987, rétt að svipta ákærða ökurétti í 20 mánuði frá birtingu dóms þessa að telja.

Loks verður ákærði dæmdur til að greiða sakarkostnað, þ.m.t. málsvarnarþóknun verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, D-x-x U-x-x, sæti fangelsi í 60 daga. Til frádráttar refsingunni kemur gæsluvarðhald sem ákærði hefur sætt frá 29. apríl 2019, að fullri dagatölu.

Ákærði sæti sviptingu ökuréttar í 20 mánuði.

Ákærði greiði þóknun skipaðs verjanda síns, H-kvk-ef A-kvk-ef lögmanns, 379.440 krónur, að virðisaukaskatti meðtöldum, og ferðakostnað verjandans, 49.280 krónur. Þá greiði ákærði 11.498 krónur í annan sakarkostnað.

A-kk-nf H-kk-nf